সকালে দলীয় কর্মী সমর্থকদের নিয়ে শিলিগুড়ির সেবক রোড থেকে পানি ট্যাঙ্কি মোড় পর্যন্ত প্রচার করলেন তৃণমূল প্রার্থী বাইচুং ভুটিয়া। জোরকদমে চলল জলপাইগুড়ির নকশালবাড়িতে প্রচার। সকালে মাটিগাড়ায় দলীয় কর্মীদের নিয়ে প্রচার সারেন কংগ্রেস প্রার্থী শঙ্কর মালাকার। দলীয় কর্মী সমর্থকদের নিয়ে হাওড়ার বাবুডাঙায় চুটিয়ে প্রচার করলেন বিজেপি প্রার্থী রূপা গাঙ্গুলি।   
মুর্শিদাবাদে ৩৪ নম্বর জাতীয় সড়ক সংলগ্ন আদিবাসী এলাকায় প্রচার সারেন নবগ্রাম একের সিপিআইএম প্রার্থী কানাই মণ্ডল। প্রথমে দলীয় কর্মী সমর্থকদের নিয়ে প্রচার। তারপর টাউনহল থেকে পায়ে হেঁটে বসিরহাটের মহকুমা শাসকের দফতরে গিয়ে মনোনয়ন জমা দিলেন বসিরহাট দক্ষিণ বিধানসভা কেন্দ্রের তৃণমূল প্রার্থী দিপেন্দু বিশ্বাস।